runetrust/blame-folketinget-dk huggingface dataset:
Per Dalgaard (DF), 2010-10-29:
Vi bekymrer os også meget om, når man laver lovforslag, at det ikke skal skade danske arbejdspladser, og derfor vil vi spørge ministeren, om ikke det er muligt, at den bioætanol, der skal puttes i brændstofferne, kan/skal være andengenerationsætanol, således at vi ikke får det problem, som den socialdemokratiske ordfører nævnte, nemlig, at det så er fødevarer, man putter i og producerer bioætanol ud fra.
Bjørn Brandenborg (S), 2021-03-04:
Innovationsfonden er en central aktør i arbejdet med at understøtte samarbejdet mellem virksomheder og vidensinstitutioner om forskning, teknologiudvikling og innovation, ligesom fonden arbejder for at øge forsknings- og innovationsindsatsen i virksomheder, herunder de små og mellemstore virksomheder, og sådan skal det fortsat være.
Heidi Bank (V), 2022-09-15:
Jeg er udmærket godt klar over, at Nye Borgerlige ikke er en del af det forlig, men jeg vil bare sige, at der er lagt enorme ressourcer fra Venstres side i at prøve at sikre, at vi har et stabilt boligmarked, hvor der er plads til både lejere og udlejere.
Pia Gjellerup (S), 2000-10-25:
Man kan sige, at den tid, der er gået i de seneste måneder, efter at Erhvervsministeriet fremlagde sin rapport om en lang, lang, lang, lang række elementer knyttet til lukkeloven - der er jo sådan fremdraget et enkelt lille element med en pincet i dag til brug for lige netop at understøtte et enkelt argument, men den er jo heldigvis meget rigere og facetteret - jo har givet anledning til, at mange har engageret sig i debatten, og jeg synes, at der er et ord, som måske trænger sig på i denne her sammenhæng, nemlig konvergens: Der er mange, der har villet nærme sig hinanden for at prøve at finde ud af, hvad det er, der er de bedste løsninger. En lang række organisationer, mange politiske partier - også Forbrugerrådet, skal jeg sige til hr. Egil Møllers benefice - har jo været ude med lidt anderledes meldinger end tidligere, forholdt sig til hinanden og faktisk peget på et område, hvor de kunne synes, at en lukkelov kunne finde sin løsning.
Troels Lund Poulsen (V), 2019-01-15:
Det er jo først og fremmest arbejdsgivernes ansvar at sikre, at det er sundt og sikkert at gå på arbejde i Danmark, og det gælder, uanset om man arbejder på en byggeplads, som fængselsbetjent eller som pædagog for f.eks. psykisk handicappede.
Rosa Eriksen (M), 2025-12-11:
Men jeg vil gerne være åben for at se på, hvordan vi kan bruge dem ude i det nære sundhedsvæsen for netop at undgå fejl, men vi må heller ikke ryge derover, hvor farmaceuter og farmakonomer ryger over i sådan noget småordinationsret, for det er altså en læge og måske i sjældne tilfælde en sygeplejerske, igen på delegation fra en læge, der har ordinationsretten.
Sara Olsvig (IA), 2014-04-29:
Hvis det er sådan, at den lov, som nu vedtages i Folketinget, på nogen måde begrænser muligheden for at genåbne dødsboer for juridisk faderløse mere end for andre statsborgere, som ikke er juridisk faderløse, vil statsministeren så være med til at se på, at man ligestiller juridisk faderløse med andre borgere?
Ane Halsboe-Jørgensen (S), 2015-05-26:
Jeg tror også, længden på uddannelsen betyder noget, og derfor er jeg så glad for, at vi i den seneste valgperiode er lykkedes med at gøre vejen til uddannelse kortere, fordi vi med vores erhvervsuddannelsesreform bl.a. bliver bedre til at realkompetencevurdere, bliver bedre til at give merit, bliver bedre til at sikre, at alt, hvad folk har med, tæller på kontoen, sådan at vejen hen til et svendebrev bliver så kort som muligt.
Lars Løkke Rasmussen (V), 2017-01-20:
Det var absolut en meget ubehagelig oplevelse, som desværre ikke stod klart for mig i situationen, for jeg er hverken på fornavn eller efternavn med landets kriminelle, og jeg har heller ikke deres ansigter stående klart for mig, så jeg havde ikke nogen anden oplevelse, end at der kom en mand og trykkede mig i hånden.
Frank Aaen (EL), 2008-06-04:
Det er i hvert fald et spørgsmål, jeg godt kunne tænke mig at få rejst, sådan at vi altså ikke kun får kigget på de enkelte tilfælde, men måske også får kigget mere på tværs på, om der er nogle regler, der kan laves om for at undgå, at der hele tiden dukker huller op i det omfang, som det helt tydeligt er tilfældet.
Kristian Jensen (V), 2015-11-12:
For når der bliver sagt, at man kan indrette folkeafstemningen, som man vil, så kan man også indrette en folkeafstemning sådan som i svaret på spørgsmål 21. Det svarede jeg klart på til en tidligere spørger, og det svarede jeg lige før klart på til hr. Søren Søndergaard, og nu gentager jeg svaret: Det vælger vi selv, præcis som beskrevet i svaret på spørgsmål 21.
Pia Christmas-Møller (KF), 1998-06-25:
Havde man valgt den borgerlige side, havde man ikke alene fået initiativer, der ville beskytte betalingsbalancen, forebygge overophedning, forebygge flaskehalse, man ville også have haft mulighed for at lægge nogle meget stabile spor for en ansvarlig økonomisk udvikling over de næste år.
Anne Baastrup (SF), 2000-05-03:
Som de foregående ordførere har sagt, så er det et længe tiltrængt lovforslag, der nu lægges på bordet, og jeg synes, justitsministeren skal have ros for, at vi får det, her inden sommeren starter, således at vi har mulighed for at gennemarbejde det grundigt i løbet af sommeren med hurtig vedtagelse til efteråret. Der er som nævnt af de tidligere ordførere en lang række forskellige elementer i det.
René Christensen (DF), 2014-12-17:
Dansk Folkeparti havde også gerne set, at man havde sikret sundhedsområdet med et ekstra løft på tilsvarende 1 mia. kr., bl.a. til bekæmpelse af overbelægning generelt på sygehusene og til at sikre produktionskøkkener, som vi kan se mangler på flere af supersygehusene.
Frank Dahlgaard (KF), 1997-12-17:
Jamen betyder det, at forældrene til de børn, der går i den pågældende skole, kan, hvis de er utilfredse med forældrebetalingen, sige: Det vil vi ikke betale; vi vil have vores penge tilbage, eller vi vil ikke betale, men vores børn skal alligevel med i den konkrete sag?
Simon Emil Ammitzbøll (LA), 2010-05-27:
Hvis vi læser på side 4, i hvert fald i min udskrift her, kan vi se, at der på et tidspunkt står: »Det skal klart fremgå, at det er den seksuelle handling, der er forbudt, således at en overtrædelse af loven ikke er betinget af, at dyret udsættes for smerte og lign.«
Sophie Løhde (V), 2008-05-08:
Så vil jeg godt spørge ordføreren for Dansk Folkeparti, om det ikke er korrekt, at det fremgår af undersøgelsen fra Aalborg Universitet, at det kun er cirka halvdelen af de studerende, der foretrækker en gruppebaseret eksamensform, for det tal står jo ligesom sådan i skærende kontrast til oppositionens fremstilling af, at det her er et massivt krav fra Danmarks studerende.
Sophie Løhde (V), 2025-11-06:
Det er også derfor, jeg siger, at jeg egentlig synes, at det her er en relevant nok diskussion, men det er jo også lidt et hypotetisk spørgsmål, for det vil i sig selv forudsætte, at andelen af international arbejdskraft til Danmark fra f.eks. EU-landene skulle eksplodere fuldstændig.
Mai Mercado (KF), 2015-03-25:
Jeg vil bare spørge i henhold til de svar, som hr. Ole Hækkerup fremkom med på vegne af Socialdemokratiet i sin besvarelse af spørgsmål i forhold til tavshedspligten og imamerne, om justitsministeren ser nogen anledning til at stramme op for imamernes virke i fængslerne.
Kristian Jensen (V), 2006-05-16:
Når der ikke er parallelitet mellem de udgifter, der må være til sundhedsområdet, og det provenu, der kommer ind på det her område, er det, fordi vi netop har sagt, at uanset hvorledes sundhedsudgifterne falder, uanset hvordan de udvikler sig, vil vi klare den ekstra udvikling, der måtte være i udgifter, gennem statskassen og ikke igennem provenuet fra sundhedsbidraget.
Jens Joel (S), 2021-12-03:
Vi er faktisk bange for individualiseringen af rettigheden forstået på den måde, at rigtig meget i den europæiske regulering jo handler om, at man som borger kan påberåbe sig en rettighed over for EU-Domstolen, og det er ikke sådan, vi håndterer, kan man sige, uenighederne på det danske arbejdsmarked.
Lars Løkke Rasmussen (M), 2024-11-06:
Så tror jeg, man vil se, at Danmark befinder sig et sted, hvor vi med afsæt i, at Israel er en ven og vi anerkender Israels ret til selvforsvar, sådan set også forholder os meget, meget kritisk til en række spørgsmål og meget, meget længe og meget, meget konsekvent og meget, meget direkte har påtalt behovet for mere humanitær adgang, for våbenhvile, for accept af UNRWA, FN's institutioner m.v.
Kim Andersen (V), 2003-05-22:
Det er også korrekt, som det har været nævnt, særlig af hr. Martin Lidegaard, at det har været nogle langstrakte og ofte ganske vanskelige forhandlinger, men det er i og for sig ikke så mærkeligt, for det er et tungt politisk område, som er præget af megen teknik og mange politiske forlig.
Torsten Gejl (ALT), 2021-05-03:
Altså, selv om Klimarådet virkelig har anbefalet os at tage det her redskab i brug, er Venstre så også blevet lullet ind i regeringens nølproces, hvor vi i virkeligheden måske skal vente til 2024, måske 2025, på overhovedet at få en ensartet afgift?
Zenia Stampe (RV), 2016-12-01:
Og vi håber, at den er så god som muligt, og at den på den måde afbøder så mange som muligt af de her negative konsekvenser ved at stå udenfor, eller omvendt, hvis vi skal formulere det positivt, indhøster så mange gevinster som muligt ved at være tilknyttet Europol.
Lisbeth Bech Poulsen (SF), 2018-12-19:
Det er rigtigt, at der så alle mulige andre ting på finansloven også, men man kunne altså godt finde langt over 1 milliard til skattelettelser; men man var nødsaget – nødsaget – til at spare på uddannelsesområdet, ikke bare et år, men også de følgende år, hvor man brugte langt flere penge på skattelettelser, end man fik ind på området, fordi det var man altså nødt til.
Peder Hvelplund (EL), 2023-05-04:
Det handler vel netop om, at man skal have lige vilkår og lige muligheder, og derfor er det for mig at se svært at forstå ud fra et libertært synspunkt, at det skulle være sådan, at man, fordi ens forældre har gjort nogle ting eller ikke har kunnet leve op til nogle ting, så ikke selv har muligheden for at kunne deltage i studierejser, stemme til folketingsvalg osv.
Jan E. Jørgensen (V), 2021-05-07:
Som jeg forstår det, og som jeg hører det, er vi sådan set enige om, at vi skal have bestyrelser på de kunstneriske uddannelser, og det, som er den primære anstødssten hos SF, er, at man ikke forventer, at det er realistisk, at det kan være på plads, inden denne folketingssamling slutter.
Ole Stavad (S), 1997-12-02:
Når hr. Thulesen Dahl siger, at han mangler et instrument til at kræve folkeafstemninger - det har vi jo i øvrigt i grundloven, hvis der bare er et større mindretal her i huset - så er det, fordi hr. Thulesen Dahl forlanger folkeafstemning om Schengen.
Pelle Dragsted (EL), 2025-12-04:
Så det er altså formuer på over 35 mio. kr. Jeg kunne egentlig godt tænke mig at høre, om det er den, der er en sten i skoen for Dansk Folkeparti, altså at lægge en skat på meget, meget, meget store formuer for til gengæld at gøre maden billigere for folkepensionisten.
Margrethe Vestager (RV), 2005-06-02:
Dermed skal vi også skelne mellem bistand til udvikling og investere i kollektive og globale goder gennem en global ramme, så den bistand, vi giver, ikke udhules gennem det, vi også gerne vil have, nemlig kollektive og globale goder, men at vi i stedet for bygger op og har det klare og entydige mål, at der skal være 1 pct. til de fattige og 99 pct. til os.
Finn Sørensen (EL), 2017-11-23:
For hvis man virkelig ville sikre en ordentlig oplysning om konsekvenserne af at tage imod det her, ville man jo sørge for at gøre alt, hvad man kunne, for, at så mange a-kassemedlemmer som muligt blev oplyst om det regnestykke, som Finansministeriet har lavet.
Poul Nyrup Rasmussen (S), 2000-11-01:
Er der efter ministeriets opfattelse tale om en suverænitetsafgivelse i grundlovens forstand, så skal der i henhold til grundlovens § 20 enten afholdes en folkeafstemning, eller der skal være et flertal i Folketinget på fem sjettedele til at bekræfte Nicetraktatens endelige vedtagelse her i landet.
Mai Henriksen (KF), 2012-04-13:
Jeg vil blot spørge om, hvordan ministeren forholder sig til de mange høringssvar, som finder den her ordning med det fleksible klasseloft sådan administrativt tung, for vil det ikke ude lokalt betyde, at man kommer til at bruge forholdsvis mere på administration, som så vil tage forholdsvis flere penge fra undervisning?
Anders Fogh Rasmussen (V), 2003-10-09:
Der vil jeg gerne tilbyde fru Pia Kjærsgaard, at hvis nejsiden vil formulere, hvad nejsidens vision er med nejet, hvad formålet skal være med nejet, hvad nejsiden vil efter et eventuelt nej, hvis det kan blive beskrevet klart og tydeligt, så vil vi naturligvis på en saglig måde gå ind og vurdere det og give vores bidrag til, om det ser realistisk ud, få fakta belyst og sådan nogle ting. Men fru Pia Kjærsgaard må ikke komme og forlange, at vi, der er tilhængere af et ja, også sætter os ind i nejsigernes tankegang og på nejsigernes vegne beskriver deres vision med et nej.
Anders Fogh Rasmussen (V), 2004-11-17:
Jeg kan sige til hr. Jacob Buksti, at den ekspertise, som jeg mener at besidde vedrørende Socialdemokraternes ageren, er opbygget gennem 26 års medlemskab af Folketinget og dermed 26 års samliv med Socialdemokratiet, som har lært mig, at det er den måde, socialdemokrater reagerer på.
Jens Rohde (KD), 2021-05-25:
, og så står flertallet i dag over for hr. Sikandar Siddique og siger, at det kan man ikke på grund af ytringsfriheden, samtidig med at de samme politikere for at undgå mere bøvl lettere indpakket under hele valgkampen opfordrede politiet til at forbyde Paludans demonstrationer af hensyn til den offentlige orden.
Jeppe Kofod (S), 2000-05-15:
Den centrale rolle, de danske ngo'er har i udviklingsbistanden og oplægget til en ny strategi, er derfor helt afgørende for at understøtte et velfungerende civilsamfund. Der er for mig at se heller ingen tvivl om, at ophøret af den kolde krig og globaliseringen har medført et enormt behov for regionalt samarbejde, som der i dag er et alt for stort underskud af i verden, men også for forebyggelse af konflikter, der er et nyt og helt centralt element i strategien.
Mette Thiesen (NB), 2021-02-24:
Men det vurderes, at der i 2035 vil være 20 pct. flere rejser i hovedstadsområdet, og trængslen på de nordsjællandske veje ventes samtidig at stige med hele 48 pct. sammenlignet med 2015, og som jeg forstår det, ønsker man at frakoble Kystbanen dens forbindelser til lufthavnen og den svenske forbindelse, fordi mange af forsinkelserne opstår i Sverige.
Simon Emil Ammitzbøll (LA), 2012-06-13:
Hvis ikke der er noget svar, så kan man bare sige det, så kan man gå ned, og så kan vi tage den senere, men spørgsmålet er: Hvor er retsgarantien for ganske almindelige, lovlydige borgere, og hvorfor skal den være dårligere, end den er for almindelige kriminelle?
Kristian Thulesen Dahl (DF), 2002-03-19:
Det andet, jeg vil sige, er, at det, der har været vigtigt for os, er, at udmøntningen garanterer mere aktivitet, og at det giver patienterne en reel trækningsret, hvis ikke det offentlige sygehusvæsen honorerer det, vi kan forvente, altså 2 måneders ventetid maksimalt efter henvisning.
Carsten Hansen (S), 2002-11-07:
Ja, vi blev da så meget klogere, at hvis det viser sig at være et problem, at en række af de unge mennesker - som der bliver flere og flere af - vælger at tage hf på VUC-centrene, at de flytter derover, så er fru Helle Sjelle villig til at se på brugerbetaling på gymnasieområdet.
Kristian Thulesen Dahl (DF), 2007-10-04:
Vi har kaldt det minimumsstandarder, minimumsrettigheder, altså at der er nogle ting, man som borger skal vide man har ret til, uanset hvor man bor i landet, og det vil selvfølgelig kræve en eller anden form for kontrol med, at det rent faktisk også sker, eller give en eller anden mulighed for, at de mennesker, der oplever, at de ikke får de vilkår stillet i udsigt, kan gå et eller andet sted hen og klage deres nød.
Mattias Tesfaye (S), 2020-12-21:
Vi kender også alle sammen de kedelige historier, der har været i pressen, og som bl.a. har berettet om religiøse skilsmissekontrakter, hvor kvinden skulle skrive under på, at hun ville miste retten til sine børn, bl.a. hvis hun giftede sig igen eller flyttede mere end 130 km væk.
Kim Behnke (FP), 1999-05-25:
Se, når en politibetjent bevæger sig ud og skal anholde en kriminel - det kan være en, der har slået ihjel, det kan være en, der har handlet med narkotika, ja, det kan såmænd bare være en, der har overtrådt hastighedsbegrænsningerne - så gælder der et helt præcist regelsæt: Borgerne, politibetjenten ved præcis, hvilke regler der gør sig gældende, og man ved, hvordan man skal forholde sig. Når det derimod gælder skatteforhold, er situationen
Pernille Rosenkrantz-Theil (EL), 2003-12-02:
Hvis vi tager CO-industri-overenskomsten, får man i første lønperiode knap 7.200 kr. om måneden, og i fremtiden vil man som løngodtgørelse få 5.300 kr. i skp, så når vi trækker ATP og SP fra, er der fortsat en forskel på omkring 1.000 kr. om måneden før skat, alt efter hvor man er.
Morten Homann (SF), 2006-05-17:
Men det, jeg ikke er åben over for, er den meget passive holdning, som ministeren lægger for dagen, nemlig at man godt kan se, at der forsvinder billige andelsboliger, fra markedet, og at man sådan set synes, der er behov for billige andelsboliger, men man har ikke noget svar på, hvad der skal ske.
Lene Espersen (KF), 2008-10-10:
Det er en mærkelig opfattelse, hr. Frank Aaen har af det at vælge at sætte sine penge i banken, som man må sige alt andet lige ikke er en særlig fornuftig måde at investere sine penge på, hvis man vil have et hurtigt afkast - for så skulle man sådan set sætte sine penge i andre typer investeringsobjekter.
Astrid Krag (S), 2013-05-08:
Men jeg er ikke enig i, at vi skal vælge en tilgang, som vi kan se de faglige miljøer siger gør mere skade end gavn, fordi man faktisk påfører nogle mænd en forringet livskvalitet, fordi de skal leve med inkontinens eller impotens resten af livet, hvor der egentlig ikke havde været behov for behandling.
Pia Olsen Dyhr (SF), 2018-02-27:
Der er jo ingen tvivl om, at hvis de privat ansatte skal gå trygt på arbejde, så forudsætter det, at man kan aflevere sit barn i en daginstitution og vide, at der er pædagoger nok til at være sammen med barnet, eller for den sags skyld at ens ældre mor får en god behandling på sygehuset, mens man går på arbejde.
Søren Espersen (DF), 2019-12-11:
Spørgsmålet lyder: Når regeringen pr. 28. november 2019 – midt i det iranske folks kamp mod imamdiktaturet – har meddelt dansk tiltrædelse til INSTEX og dermed stik imod USA's anbefaling fastholder atomaftalen med Iran, vil udenrigsministeren så forklare beslutningen og vurdere, dels om det med INSTEX er lykkedes imamdiktaturet at hamre en sikkerhedspolitisk kile ind imellem USA og Europa, dels hvorvidt beslutningen vil styrke imamdiktaturet, og om timingen – midt i det, der ligner en borgerkrig – er optimal?
Helge Adam Møller (KF), 2000-05-16:
Så synes vi, at man kunne overveje, om der ligesom i England, hvor man har sådan et system, skulle være særlige regler for de nye bilister, uanset om det er en ny bilist på 18 år eller en ny bilist på 30 år, fordi man ved, at nye bilister er mere usikre i trafikken, har mindre rutine, laver flere uheld.
Pernille Rosenkrantz-Theil (S), 2021-11-17:
Vi er slet ikke i mål endnu, og derfor er det også en stor glæde for mig, at statsministeren har annonceret, at der vil blive indkaldt til forhandlinger, i forhold til hvordan vi går til spørgsmålet om at undgå selvcensur, og der synes jeg jo sådan set, at det konkrete forslag, der ligger i spørgsmålet, ville være oplagt.
Sophie Løhde (V), 2011-03-29:
Det kan godt være, at det kommer som en meget stor overraskelse for Enhedslisten, men i Venstre har vi faktisk det udgangspunkt, at vi synes, at forslag og initiativer er noget, der skal drøftes i en dialog mellem de respektive myndigheder og ministre mellem Færøerne, Grønland og Danmark, sådan at man sætter sig sammen for at finde ud af, om der er behov for nogle justeringer, som vi kan nå til enighed omkring, og så er det det, vi arbejder videre ud fra.
Kristian Thulesen Dahl (DF), 2008-04-16:
Så kan det godt være, at der er sådan nogle Socialdemokrater rundtomkring og andre byrådspolitikere, som har den tanke, at det da er en ubehagelig kendsgerning, og som siger: Skal vi ikke bare køre rundt med pengene, som vi vil, og lade, som om budgettet er sådan noget vejledende materiale, vi har?
Peter Skaarup (DF), 2021-03-03:
Her i spørgetiden går spørgsmålene jo fra spørgerne til ministeren, så hvis man vil stille spørgsmål til spørgerne, skal vi have vendt situationen om, sådan at ministeren kommer i opposition igen – og det ser vi gerne ske – og så kan vi tage den slags spørgsmål.
Kamal Qureshi (SF), 2005-03-03:
Det er baggrunden for, at jeg ønsker at skyde et debatår i gang med en konference, som vil blive afviklet onsdag den 13. april, og som så at sige kommer til at markere startskuddet til en debat om passiv rygning med henblik på, at vi kan bruge et lille års tid fra det tidspunkt at regne til at få belyst forskellige modeller.
Morten Messerschmidt (DF), 2025-05-27:
Tænk, hvis vi havde en brodered, en musketered, som vi kender det fra NATO, i WTO, vestligt orienterede WTO-lande, så det ikke var et isoleret Australien eller et isoleret land, der skulle svare igen, når Kina opfører sig på den måde, men at vi kunne agere i fællesskab.
Jakob Ellemann-Jensen (V), 2016-12-05:
Det, som vi har set i de seneste par års i bedste fald kaotiske flygtningesituation, er, at noget af det, der virker, er at ramme menneskesmuglerne på deres pengepung og på deres forretningsmodel, og det vil sådan et nyt asylsystem, hvor man fjerner en anden gren af menneskesmuglernes forretningsmodel, jo også kunne bidrage til.
Joachim B. Olsen (LA), 2012-11-27:
Ved at anvende den kvasieksperimentelle metode har vi søgt at tage højde for en række af de væsentlige parametre af betydning, men i det omfang at disse parametre ikke samvarierer fuldstændig med de kvalitative selektionsårsager, der anvendes i praksis, kan det ikke udelukkes, at resultaterne overvurderer effekten af jobrotation.
Lise von Seelen (S), 2009-04-03:
Det er jo en mægtig, mægtig ulykkelig situation, og derfor var vi Socialdemokrater rigtig glade for, at vi i satspuljekredsen kunne finde ud af, at vi måtte reparere på det, sådan at den gruppe mennesker, hvis de fik tildelt en bolig af kommunen, også ville kunne opnå den økonomiske bistand, så de faktisk havde råd til at tage imod den velegnede bolig.
Lene Espersen (KF), 2008-04-21:
Vi begynder jo nu at køre forsøg med de såkaldte stærekasser i nogle kommuner, og det er jo simpelt hen ud fra en betragtning om, at vi har haft et stigende antal dræbte i trafikken sidste år, og jeg synes, det er helt og aldeles uacceptabelt; det går den forkerte vej igen.
Tom Behnke (FP), 1999-05-18:
Derfor er det meget væsentligt, at forslaget her trods det meget sene fremsættelsestidspunkt får en grundig udvalgsbehandling, hvor vi bliver helt sikre på, at det, vi nu gør, også er et ønske fra Grønland, og at det også er et ønske fra Færøerne, så man ikke laver et eller andet halvhjertet og i øvrigt tvinger noget ned over hovedet på dem.
Carolina Magdalene Maier (ALT), 2016-05-11:
Det er givetvis rigtigt, at det giver noget mere frihed til kommunerne i forhold til det, men jeg kunne godt tænke mig at spørge ordføreren, hvad der for Venstre vejer tungest: Vejer det tungest, at kommunerne har bedre og mere fleksible rammer til at løfte den her opgave, eller vejer hensynet til børnenes tarv og trivsel, som vi jo kan se på høringssvarene der ikke bliver skelet nok til i det her lovforslag, tungest?
Eigil Andersen (SF), 2015-03-25:
Spørgsmålet lyder: Når man tænker på den enkelte borgers daglige tilværelse og økonomi, hvor vigtigt mener ministeren så det er, at borgere, der ved en fejl ikke har fået udbetalt kontanthjælp, meget hurtigt får den retmæssige efterbetaling, og hvordan vil ministeren bidrage til, at dette sker?